stanford-oval/wikipedia huggingface dataset:
מראה עקומה
מראות קעורות > תמונת מראה קעורה

הטבלה הבאה מסכמת את התנהגות הדמות במראה קעורה במצבים שונים והיא מבוססת על הניתוח המובא בהמשך.
| עמדת האובייקט (S), מוקד (F) | דמות | תרשים |
| --- | --- | --- |
|  S<F     אובייקט בין מוקד למראה |  מדומה  זקופה  מוגדלת |  |
|  S=F     אובייקט בנקודת המוקד |  קרניים משתקפות מקבילות ולעולם אינן נפגשות, ולכן לא נוצרת דמות.  בגבול שבו S מתקרב ל-F, מרחק הדמות מתקרב לאינסוף, והדמות יכולה להיות ממשית או מדומה, זקופה או הפוכה, תלוי אם S מתקרב ל-F מצד שמאל או ימין. |  |
|  F<S<2F    אובייקט בין מיקוד למרכז העקמומיות |  ממשית  הפוכה  מוגדלת |  |
|  S=2F     אובייקט במרכז העקמומיות |  ממשית  הפוכה  אותו גודל  דמות נוצרה במרכז העקמומיות |  |
|  S>2F    אובייקט מעבר למרכז העקמומיות |  ממשית  הפוכה  מוקטנת  ככל שמרחק האובייקט עולה, הדמות מתקרבת בצורה אסימפטומית למוקד  בגבול שבו S שואף לאינסוף, גודל הדמות שואף לאפס והדמות שואפת ל-F. |  |
צורת המראה

לרוב המראות העקומות יש פרופיל כדורי. אלה הם הפרופילים הפשוטים ביותר להכנה. אבל, מראות כדוריות סובלות מסטייה כדורית – קרניים מקבילות המשתקפות ממראות כאלה אינן מתמקדות לנקודה אחת אלא לכתם קטן. עבור קרניים מקבילות, כמו אלה המגיעות מאובייקט רחוק מאוד, מראה מחזירה פרבולית ממקדת לכתם קטן יותר.
ניתוח > משוואת מראה, הגדלה ואורך מוקד

משוואת המראה הגאוסיאנית, המכונה גם משוואת המראה והעדשה, מתייחסת למרחק האובייקט  d_{\mathrm {o} } ,למרחק דמות  d_{\mathrm {i} } ולאורך המוקד  f:
מוסכמת הסימנים הנהוגה כאן היא שאורך המוקד חיובי עבור מראות קעורות ושלילי עבור קמורות.  d_{\mathrm {o} } ו- d_{\mathrm {i} } הם חיוביים כאשר האובייקט והדמות נמצאים מול המראה, בהתאמה. במילים אחרות, מיקומי האובייקט והדמות חיוביים כאשר הם ממשיים.
עבור מראות קמורות, אם מזיזים את 1/d_{\mathrm {o} } לצד ימין של המשוואה כדי לפתור את  1/d_{\mathrm {i} }, אזי התוצאה עבור מרחק הדמות היא תמיד מספר שלילי, כלומר מרחק הדמות הוא שלילי – הדמות היא מדומה, ממוקמת "מאחורי המראה". קביעה זו עולה בקנה אחד עם ההתנהגות שתוארה לעיל.
עבור מראות קעורות, הדמות היא מדומה או ממשית בתלות במרחק האובייקט בהשוואה לאורך המוקד. אם הביטוי  1/f גדול מהביטוי  1/d_{\mathrm {o} } אזי  1/d_{\mathrm {i} } הוא חיובי והדמות ממשית. אחרת, הביטוי שלילי והדמות מדומה. כך מקבלים את ההתנהגות שסוכמה בטבלה לעיל.
הגדלת המראה מוגדרת כגובה הדמות חלקי גובה האובייקט:
לפי ההסכם, אם ההגדלה המתקבלת חיובית, הדמות זקופה. אם ההגדלה היא שלילית, הדמות הפוכה.
ניתוח > מעקב אחר קרניים

מיקום הדמות וגודלה ניתן למצוא גם באמצעות מעקב קרני גרפי, כפי שמודגם באיורים לעיל. קרן הנמשכת מחלקו העליון של האובייקט לקודקוד משטח המראה (שם הציר האופטי פוגש את המראה) תיצור זווית עם הציר האופטי. לקרן המשתקפת אותה זווית לציר, אך בצד הנגדי (ראה החזר ראי ).
ניתן לצייר קרן שנייה מראש האובייקט, במקביל לציר האופטי. קרן זו משתקפת על ידי המראה ועוברת במוקד שלה. הנקודה בה נפגשות שתי הקרניים הללו היא נקודת הדמות המתאימה לראש האובייקט. מרחקו מהציר האופטי מגדיר את גובה הדמות, ומיקומו לאורך הציר הוא מיקום הדמות. משוואת המראה ומשוואת ההגדלה ניתנות לגזירה גאומטרית על ידי בחינת שתי הקרניים הללו.
קרן נוספת שאפשר להעביר היא קרן שעוברת מהחלק העליון של האובייקט דרך המוקד. קרן כזו חוזרת במקביל לציר האופטי ועוברת גם היא דרך נקודת הדמות המתאימה לראש האובייקט. שלוש הקרניים נפגשות בנקודה אחת, היא ראש הדמות.
ניתוח > מטריצת קרניים של מראות כדוריות

במעקב אלומות לייזר גאוסיאניות דרך רכיבים אופטיים משתמשים במטריצת הקרניים (ABCD) של הרכיב האופטי. חישוב מטריצת הקרניים של מראות כדוריות נעשה תחת קירוב פרקאסיאלי, שהוא קירוב מסדר ראשון המניח עבור מראה כדורית שהיא חלק מפרבולה. מטריצת הקרן של מראה כדורית קעורה מוצגת כאן. אלמנט המטריצה  C הוא -{\frac {1}{f}}, כאשר  f הוא מוקד המכשיר האופטי.
תיבות 1 ו-3 כוללות סיכום זוויות משולש והשוואה לרדיאנים π (או 180°). תיבה 2 מציגה את סדרת מקלאורין של \arccos \left(-{\frac {r}{R}}\right) עד לסדר הראשון. הנגזרות של מטריצות הקרניים של מראה כדורית קמורה ועדשה דקה דומות מאוד.
ראו גם

הבעיה של אלחזן (השתקפות ממראה כדורית)
אנמורפוזה
אנרגיה סולארית מרוכזת - שיטה לייצור חשמל סולארי באמצעות מראות עקומות או מערכי מראות עקומות
רשימת חלקי טלסקופ ובנייה
הערות שוליים

↑  Nayak, Sanjay K.; Bhuvana, K.P. (2012). Engineering Physics. New Delhi: Tata McGraw-Hill Education. p. 6.4. ISBN 9781259006449.
1 2 3  Hecht, Eugene (1987). "5.4.3". Optics (2nd ed.). Addison Wesley. pp. 160–1. ISBN 0-201-11609-X.
↑  Lorne Campbell, National Gallery Catalogues (new series): The Fifteenth Century Netherlandish Paintings, pp. 178-179, 188-189, 1998, ISBN 1-85709-171-X
↑  Joshi, Dhiren M. Living Science Physics 10 (באנגלית). Ratna Sagar. ISBN 9788183322904. אורכב מ-המקור ב-2018-01-18.
↑  Sura's Year Book 2006 (English) (באנגלית). Sura Books. ISBN 9788172541248. אורכב מ-המקור ב-2018-01-18.
↑  Al-Azzawi, Abdul (2006-12-26). Most+curved+mirrors+are+spherical.&hl=en&sa=X&ved=0ahUKEwjHzsOfpPHWAhUph1QKHXkEBG0Q6AEIJjAA#v=onepage&q= Most%20curved%20mirrors%20are%20spherical.&f=false Light and Optics: Principles and Practices (באנגלית). CRC Press. ISBN 9780849383144. אורכב מ-Most+curved+mirrors+are+spherical.&hl=en&sa=X&ved=0ahUKEwjHzsOfpPHWAhUph1QKHXkEBG0Q6AEIJjAA#v=onepage&q= Most%20curved%20mirrors%20are%20spherical.&f=false המקור ב-2018-01-18. {{cite book}}: Check |archive-url= value (עזרה); Check |url= value (עזרה)
תרשים מראה קמורה המציג את המוקד, אורך המוקד, מרכז העקמומיות, הציר הראשי וכדומה
מראה קמורה מאפשרת לנהגים לראות מעבר לפינה.
פרט המראה הקמורה ב"פורטרט ארנולפיני"
דמות מדומה במאגר חג המולד .
תרשים מראה קעור המציג את המוקד, אורך המוקד, מרכז העקמומיות, הציר הראשי וכו '.
נסים פרנסיז

| --- | --- |
אין תמונה חופשית
 לידה:  19 בינואר 1944 (בן 80) בולגריה 
 ענף מדעי:  מדעי המחשב
 מקום מגורים:  ישראל
 מקום לימודים:  האוניברסיטה העברית, מכון ויצמן
 מנחה לדוקטורט:  אמיר פנואלי
 מוסדות:  הטכניון
 תלמידי דוקטורט:  ארנה גרימברג, Limor Fix, שמואל שגיב, Tzilla Elrad, שולי וינטנר, Liuba Shrira, רני נלקן, Sara Porat 
 
נסים פרנסיז (נולד ב-19 בינואר 1944) הוא פרופסור אמריטוס בפקולטה למדעי המחשב בטכניון ולשעבר ראש המעבדה לבלשנות חישובית בפקולטה.
ביוגרפיה

נסים פרנסיז נולד בבולגריה. משפחתו עלתה לישראל בשנת 1949, והתיישבה בכפר סבא. את התואר הראשון במתמטיקה ובפילוסופיה קיבל מהאוניברסיטה העברית ב-1965, ולאחר שירות צבאי במסגרת העתודה האקדמית, המשיך לתואר שני במתמטיקה שימושית (מדעי המחשב) במכון ויצמן, אותו סיים בשנת 1971. שם קיבל ב-1976 גם את הדוקטורט במתמטיקה שימושית (מדעי המחשב), שנושאו היה מפרט ואימות לתוכניות ציקליות The specification ,and verification of cyclic (sequential and concurrent) programs בהנחיית פרופ' אמיר פנואלי.
באותה שנה החל פרנסיז לעבוד כעמית מחקר באוניברסיטת קווין בבלפסט, צפון אירלנד, ושנה אחר כך כאסיסטנט-פרופסור במחלקה למדעי המחשב באוניברסיטת דרום קליפורניה, לוס אנג'לס. בשנת 1978 התמנה למרצה במחלקה למדעי המחשב בטכניון, ושנה מאוחר יותר קודם לדרגת מרצה בכיר, וב-1984 לפרופסור חבר. בשנת 1991 מונה לפרופסור מן המניין. בין השנים 1996–2000 עמד פרנסיז בראש המעבדה לבלשנות חישובית, ובשנת 2000 מונה למחזיק קתדרת בנק לאומי בפקולטה. במהלך עבודתו האקדמית הנחה 40 תלמידים לתארים מתקדמים. בשנת 2010 פרש לגמלאות כפרופסור אמריטוס. בשנים 1981–1985 עסק במקביל בפרויקטי מחשוב (נקודה צפה ופרולוג) במעבדת המחקר של IBM בחיפה.
לאורך השנים, שימש פרסיז פרופסור אורח בשנות השבתון שלו במעבדות המחקר של IBM בניו-יורק, בחברת Microelectronics & Computer Technology, אוסטין, טקסס; במכון המחקר הלאומי למתמטיקה ומדעי המחשב, CWI, באמסטרדם; באוניברסיטת מנצ'סטר, בריטניה; במרכז המחקר HCRC באוניברסיטת אדינבורו, סקוטלנד ובאוניברסיטת סנט אנדרוז, סקוטלנד. בתקופות הקיץ שימש כחוקר אורח גם במעבדת המחשוב של הרווארד, מסצ'וסטס; באוניברסיטה האקדמית של אובו, פינלנד ובאוניברסיטת אוטרכט, הולנד.
פרנסיז מתגורר בנהריה, נשוי ואב לשלושה. ב-2011, בעקבות מעבר חוק למניעת פגיעה במדינת ישראל באמצעות חרם, הצטרף לרשימת החותמים בקריאה לחרם על ההתנחלויות.
תחומי מחקריו

פרופ' פרנסיז ממשיך את עבודתו המחקרית גם לאחר צאתו לגמלאות. תחומי מחקריו הנוכחיים הם:
לוגיקה פילוסופית וכן Semantics Theoretic-Proof.
בנוסף הוא מתעניין גם בנושאים הבאים:
בלשנות חישובית
דקדוקי קטגוריות
סמנטיקה פורמלית של שפות טבעיות
דקדוקי יוניפיקציה (האחדה)
תורת ההוכחות
סמנטיקה של שפות תכנות
אימות תוכניות
תכנות מקבילי ומבוזר
תכנות לוגי פרולוג
חברות באגודות מקצועיות

חבר האגודה הישראלית לבלשנות ותאורטית
חבר ב-ACM-SIGPLAN
חבר ב-IEEE Computer Society
חבר ב-(Association for Computational Linguistics (ACL
חבר ב-Association for Logic Programming
חבר ב-European Association for Theoretical Computer Science
חבר ב-FoLLI
חבר מערכת ב-Language and Computation, Grammars
עורך אורח ב-Studia Logica Logic and Natural Language, 2011
ספריו

FAIRNESS - in the Texts and monographs in computer science series (D. Gries, series editor), Springer-Verlag, New York, August 1986.
PROGRAM VERIFICATION - Addison Wesley, October 1992.
Interacting Processes: A multiparty approach to coordinated distributed programming, Addison-Wesley, January, 1996 (with Ira R. Forman).
Unification Grammars, Cambridge University Press, 2011 (with Shuly Wintner).
Proof-theoretic Semantics, College Publications, October 2015.
שפת fortran - הלכה ומעשה (עם גדעון אמיר), אוניברסיטת בן-גוריון, 1972
אוטומטים ושפות פורמליות (עם שמואל זקס), האוניברסיטה הפתוחה, 1987
מאמרים נבחרים

N. Francez, A. Pnueli: “A proof method for cyclic programs”, Acta Informatica 9, 1978, pp. 133–157.
N. Francez: “Distributed termination”, ACM-TOPLAS 2, 1, 1980, pp. 42–55.
K.R. Apt, N. Francez, W.P. deRoever: “A proof system for Communicating Sequential Processes”, ACM-TOPLAS 2, 3, 1980, pp. 359–385.
O. Grumberg, N. Francez, J.A. Makovsky, W.P. deRoever: “A proof rule for fair termination of guarded commands”, Information and Control 66, 1/2, July/August 1985, pp. 83–102.
Michael Kaminski, Nissim Francez: “Finite memory automata”, TCS 134, 2, pp. 329 – 364, November 1994.
Rani Nelken, Nissim Francez, Bilattices and the Semantics of Natural Language Questions, Linguistics and Philosophy 25 (1): 37-64, February 2002.
Anna Zamansky, Nissim Francez, Yoad Winter, A ‘Natural Logic’ inference system using the Lambek Calculus, J. of Logic, Language and Information (JOLLI), 15, 2006, pp. 273–295.
Nissim Francez, Roy Dyckhoff, A Proof-Theoretic Semantics for a fragment of natural language, Linguistics and Philosophy, 33(6),pp. 447–477, 2011.
Nissim Francez, Roy Dyckhoff, A Note on Harmony, Journal of Philosophical Logic 41 (3), pp. 613–628, 2012.
Nissim Francez, Bilateralism in proof-theoretic semantics, Journal of Philosophical Logic, 43 (2-3), pp. 239–259, 2014
Nissim Francez, Bilateral Relevant Logic, Review of Symbolic Logic 7 (2), pp. 250–272, 2014
Nissim Francez, On the notion of canonical derivations from open assumptions and its role in proof-theoretic semantics, Review of Symbolic Logic (RSL), 8 (2), pp. 296–305, 2015
Nissim Francez, Proof-Theoretic Semantics for intensional transitive verbs, Journal of Semantics, 33 (4), pp. 803–826, November 2016
Nissim Francez, Natural-deduction for two connexive logics, IFCoLog Journal of Logic and its Applications, 3 (3), 2016, pp. 479–504. Special issue on Connexive Logic.
Nissim Francez, A proof-theoretic semantics for adjectival modification, Journal of Logic, Language and Information 26 (1), pp. 21–42, 2017
Nissim Francez, Relevant connexive logic, Logic and Logical Philosophy, special issue on connexive logics, 2019
Nissim Francez, A poly-connexive logic, Logic and Logical Philosophy, 2019
Nissim Francez, Another plan for negation, Australasian journal of logic, 16(5), pp. 159–176, 2019.
הערות שוליים

1 2 3  RESUME: Prof. Emeritus NISSIM FRANCEZ, הטכניון
↑  נסים פרנסיז, אוניברסיטת אדינבורו (באנגלית)
↑  "חוק החרם" – עד כאן! באתר "על צד שמאל"
↑  פרופ' נסים פרנסיז, הטכניון
↑  הקדמת העורכים, הוצאת שפרינגר (באנגלית)
↑  FAIRNESS , הוצאת שפרינגר (באנגלית)
↑  Unification Grammars, הוצאת אוניברסיטת קיימברידג' (באנגלית)
↑  Proof-theoretic Semantics, הוצאת קולג' (באנגלית)
| --- | --- |
בקרת זהויות :  NLI: 987007604954405171  PLWABN: 9810599158105606  ACM DL: 81100052373  BnF: cb135179584 (data)  dblp: f/NissimFrancez  GND: 17207908X  ISNI: 0000 0000 2934 7746  LCCN: n85369160  MGP: 19288  NKC: ntk20221163964  NTA: 073557625  ORCID: 0000-0002-6993-4392  SUDOC: 050163736  VIAF: 56766711   WorldCat (עם VIAF): 56766711
סהרון משתלשל

| סהרון משתלשל |
| --- | --- |

מיון מדעי
ממלכה:: צומח
מערכה:: צמחים וסקולריים
סדרה:: נוריתאים
משפחה:: סהרוניים
סוג:: Cocculus
מין:: סהרון משתלשל
שם מדעי
 Cocculus pendulus ‏דילס, 1910

סהרון משתלשל (שם מדעי: Cocculus pendulus) הוא מין של שיח מטפס  רב שנתי מעוצה ממשפחת הסהרוניים.
מאפיינים

הסהרון המשתלשל מאופיין בענפים ארוכים ודקים, והוא לרוב מטפס על עצים או משתלשל מסלעים המסתעף לענפים ארוכים מאוד, מפותלים ומשתלשלים. הגבעולים והעלים שעירים בצעירותם, מקריחים בהתבגרותם. הסהרון פורח ממרס עד יולי. לסהרון פרי כדורי, קוטרו 5 מ"מ. מרקמו עסיסי, צבעו סגול כהה. העלים של סהרון אכילים.
הצמח נדיר בארץ ישראל וניתן למצוא פרטים שלו במדבר יהודה, בקעת ים המלח, בנגב, הרי אילת, הערבה ובקעת הירדן. נחל סהרונים, עין סהרונים ומצד סהרונים במכתש רמון נקראו על שמו של הצמח.
סדריק סבאלוס

| --- | --- |
 לידה:  2 באוגוסט 1969 (בן 55) מאווי שבהוואי, ארצות הברית
 עמדה:  סמול פורוורד
 גובה:  2.01 מטר
 מכללה:  מכללת ונטורה   קאל סטייט פולרטון
 דראפט:  בחירה מספר 48, 1990 פיניקס סאנס
 קבוצות כשחקן
 1990–1994   1994–1997   1997–1998   1998–2000   2000   2000–2001   2002   2002   2002   2002–2003   2003   2003–2004   2004–2005   2005–2007   2007   2008–2011:  פיניקס סאנס   לוס אנג'לס לייקרס   פיניקס סאנס   דאלאס מאבריקס   דטרויט פיסטונס   מיאמי היט   לאס וגאס סלאם   הארלם גלובטרוטרס   הפועל תל אביב   לוקומוטיב מינרל וודי   סו פולס סקייפורס   סן מיגל בירמן   לוס אנג'לס סטארס   מייווד באז   פיניקס פליים   מייווד באז
 הישגים כשחקן
 השתתפות במשחק האולסטאר של ה-NBA‏ (1995)   זכייה בתחרות ההטבעות של ה-NBA‏ (1992)
סדריק סבאלוס (באנגלית: Cedric Ceballos; נולד ב-2 באוגוסט 1969) הוא כדורסלן עבר אמריקאי ששיחק בין השנים 1990–2011 ב-15 קבוצות שונות, ביניהן חמש קבוצות בליגת ה-NBA, הארלם גלובטרוטרס והפועל תל אביב. בשנת 1992 זכה בתחרות ההטבעות של ה-NBA, ובשנת 1995 נבחר להשתתף במשחק האולסטאר של ה-NBA. לאורך 11 עונותיו ב-NBA רשם ממוצעים של 14.3 נקודות, 5.3 ריבאונדים ו-1.2 אסיסטים למשחק.
נעורים ומכללות

סבאלוס נולד בעיר מאווי שבהוואי, וגדל בלוס אנג'לס, קליפורניה. בשנת 1986 החל ללמוד במכללת ונטורה שבעיר ונטורה הסמוכה ללוס אנג'לס, ושנתיים לאחר מכן עבר לאוניברסיטת המדינה של קליפורניה בפולרטון. בשתי עונותיו בקבוצת הכדורסל של האוניברסיטה העמיד ממוצעים של 22.1 נקודות ו-10.7 ריבאונדים למשחק.
קריירה מקצועית > NBA

בדראפט ה-NBA לשנת 1990 נבחר סבאלוס בבחירה ה-48, על ידי קבוצת פיניקס סאנס. בעונת 1991/1992 זכה בתחרות ההטבעות של ה-NBA לאחר שהטביע, בין היתר, כשעיניו מכוסות. בעונת 1992/1993, לאחר שתי עונות כשחקן ספסל, הציג סבאלוס שיפור ניכר כשקלע 12.8 נקודות למשחק, הוביל את כל שחקני הליגה באחוזי קליעה מהשדה (57.6%) ועזר לפיניקס לסיים עם המאזן הטוב בליגה, 62–20. בפלייאוף של אותה עונה העפילו הסאנס לגמר ה-NBA, הודות ליכולת מצוינת של כוכבי הקבוצה צ'ארלס בארקלי וקווין ג'ונסון, אך הפסידו לשיקגו בולס בתוצאה 4–2. בעונה העוקבת קלע סבאלוס 19.1 נקודות למשחק, וקבוצתו הודחה בחצי גמר המערב מול יוסטון רוקטס.
לקראת עונת 1994/1995 נשלח סבאלוס בטרייד ללוס אנג'לס לייקרס עבור בחירת סיבוב ראשון בדראפט. ב-20 בדצמבר 1994 קלע שיא קריירה של 50 נקודות במשחק מול מינסוטה טימברוולבס, ולאורך העונה כולה הוביל את קלעי קבוצתו עם ממוצע של 21.7 נקודות למשחק. על אף שנבחר בפעם היחידה בקריירה להשתתף במשחק האולסטאר, לא השתתף סבאלוס במשחק עצמו בשל פציעה. בעונת 1995/1996, במהלכה חזר ללייקרס כוכב העבר מג'יק ג'ונסון, המשיך סבאלוס להציג יכולת גבוהה (21.2 נקודות) אך הקבוצה הודחה בסיבוב הפלייאוף הראשון.
בתחילת עונת 1996/1997 חזר בטרייד לסאנס (עבור רוברט הורי), וכשנה לאחר מכן הועבר לדאלאס מאבריקס, בתמורה לדניס סקוט. בשנתיים וחצי כשחקן המאבריקס קלע סבאלוס 16.1 נקודות למשחק, אך קבוצתו נשארה אחת החלשות בליגה כולה. את עונתו האחרונה ב-NBA,‏ 2000/2001, העביר כשחקן ספסל בדטרויט פיסטונס ומיאמי היט.
קריירה מקצועית > שלהי הקריירה

בשנת 2002 חתם בקבוצת "לאס וגאס סלאם" מליגת ה-ABA החצי-מקצוענית, ולאחר מכן עבר לשחק בקבוצת הראווה הארלם גלובטרוטרס. בתחילת עונת 2002/2003 עזב את ארצות הברית ושיחק בשני משחקים עבור הפועל תל אביב מליגת העל הישראלית, בטרם שוחרר מהקבוצה בשל כושרו הירוד. בשנתיים הבאות שיחק בלוקומוטיב מינרל וודי הרוסית, סו פולס סקייפורס מליגת ה-CBA ו"סן מיגל בירמן" הפיליפינית. בשנת 2004 חזר לארצות הברית ועד שנת 2011 שיחק עבור "לוס אנג'לס סטארס" ו"מייווד באז" מליגת ה-ABA ו"פיניקס פליים" מליגת הכדורסל הבינלאומית בטרם פרש ממשחק, בגיל 41.
חייו האישיים

ב-2018 השתתף בעונה ה-30 של תוכנית הריאליטי האמריקאית "המירוץ למיליון", יחד עם שון מריון.
הערות שוליים

↑  סטטיסטיקות הקריירה של סבאלוס ב-NBA, באתר basketball-reference.com
↑  סטטיסטיקות המכללות של סבאלוס, באתר sports-reference.com
↑  רשימת הנבחרים בדראפט 1990, באתר basketball-reference.com
↑  A history of the fools and frauds who used blindfolds in dunk contests, באתר sbnation.com,‏ 12 בפברואר 2016
↑  סבאלוס נשלח בטרייד ללייקרס, באתר לוס אנג'לס טיימס, 22 בספטמבר 1994
↑  דוח המשחק בין הלייקרס לטימברוולבס, באתר basketball-reference.com
↑  סבאלוס נשלח בטרייד לפיניקס, באתר nbatrades.com,‏ 22 בספטמבר 1994
↑  סבאלוס נשלח בטרייד לדאלאס, באתר לוס אנג'לס טיימס, 19 בפברואר 1998
↑  אודי צחור, ‏10 הפלופים הגדולים בכדורסל הישראלי, באתר ONE‏, 26 בפברואר 2008
↑  "Meet The Cast Of The Amazing Race Season 30". CBS.com. נבדק ב-13 באוגוסט 2019. {{cite web}}:  (עזרה)
| --- | --- |
בקרת זהויות :  MusicBrainz: 92d1c16a-cb8a-4075-9b6c-28b42d2f320a
סאנדיי אוליסה

סאנדיי אוגורצ'וקוו אוליסה (באנגלית: Sunday Ogorchukwu Oliseh, נולד ב-14 בספטמבר 1974 באבאבו שבניגריה) הוא כדורגלן עבר ניגרי ששיחק בעמדת הקשר האחורי במגוון קבוצות באירופה ובנבחרת ניגריה. בתפקידו האחרון, שימש אוליסה כמאמן הנבחרת הניגרית, ממנה התפטר בפברואר 2016.
ביוגרפיה > קריירת מועדונים

אוליסה החל את הקריירה במועדון הניגרי ג'וליוס ברגר, ובשנת 1990 החל לשחק באירופה, כשחתם במועדון RFC ליאז', ששיחק אז בליגת העל הבלגית. אוליסה שיחק במועדון זה במשך ארבע עונות, שבמהלכן הפך לשחקן הרכב קבוע. לקראת עונת 1994/95 חתם אוליסה ברג'אנה 1919 מהסרייה א האיטלקית. אוליסה ירד ליגה עם רג'אנה באותה עונה, וחתם מיד בפ.צ. קלן מהבונדסליגה. בקלן היה אוליסה לשחקן מפתח, ושיחק במועדון שתי עונות, בשתיהן סיימה קלן במרכז הטבלה. בקיץ 1997 חתם אוליסה באייאקס אמסטרדם, שם שיתק שתי עונות, וזכה בעונתו הראשונה בדאבל ובעונה השנייה הסתפק בגביע ההולנדי, לאחר ניצחון מוחץ 5-0 על היריבה המושבעת פ.ס.וו. איינדהובן. בתום עונת 1998/99 עזב אוליסה את אייאקס אמסטרדם וחתם ביובנטוס. אוליסה לא התאקלם ביובנטוס וצבר שמונה הופעות ליגה בלבד.
בתום עונה אחת ביובנטוס, חתם אוליסה בבורוסיה דורטמונד. בעונתו הראשונה בקבוצה, 2000/01, סיים אוליסה עם דורטמונד במקום השלישי, ובעונת 2001/02 זכה עם הקבוצה באליפות הבונדסליגה, כאשר בשתי העונות היה אוליסה שחקן מפתח, ושיתף פעולה בקישור עם תומאש רוזיצקי, דדה, לארס ריקן ואוונילסון. בעונה זו אף הגיע עם בורוסיה דורטמונד לגמר גביע אופ"א, אך שם הפסידה בורוסיה דורטמונד 3-2 לפיינורד, במשחק בו אוליסה ישב על הספסל ולא שיחק. את עונת 2002/03 פתח אוליסה בבורוסיה דורטמונד, אך מיעט מאוד לשחק, והושאל בפגרת החורף של אותה עונה לבוכום, שם שיתף פעולה בקישור עם תורדור גודיונסון, דריוש ווש ופאול פרייר. את העונה הזו סיים אוליסה עם בוכום במקום התשיעי, ונשאר בבוכום לעונה נוספת, 2003/04, בה הגיע עם בוכום למקום החמישי. בתום עונה וחצי של השאלה בבוכום, חזר אוליסה לעונה אחת בבורוסיה דורטמונד, בה מיעט לשחק. עונתו האחרונה של אוליסה בקריירה הייתה 2005/06, אז שיחק בגנק מליגת העל הבלגית, בה צבר 16 הופעות ליגה. בתום עונה זו, פרש ממשחק פעיל.
ביוגרפיה > קריירה בינלאומית

אוליסה החל לשחק בנבחרת ניגריה בשנת 1993, ובשנת 1994 זכה עם הנבחרת בגביע אפריקה לאומות 1994, לאחר ניצחון 2-1 בגמר על נבחרת זמביה. באותה שנה, אוליסה השתתף עם ניגריה במונדיאל 1994, והעפיל עם הנבחרת לשמינית הגמר, כבר בהופעת הבכורה של ניגריה במונדיאלים. ניגריה הודחה מהטורניר בשמינית הגמר על ידי נבחרת איטליה, לאחר הפסד 2-1 בהארכה. בשנת 1995 השתתף אוליסה עם ניגריה בגביע המלך פהד 1995, שם סיימה ניגריה רביעית.
הישגו הגדול ביותר של אוליסה עם הנבחרת היה זכייה במדליית זהב אולימפית, באולימפיאדת אטלנטה (1996), אז שיחק אוליסה בנבחרת האולימפית ביחד עם טאריבו ווסט, ג'יי ג'יי אוקוצ'ה, נוואנקוו קאנו, עמנואל אמוניקה ואחרים, ונבחרת זו ניצחה בגמר את נבחרת ארגנטינה בתוצאה 3-2, ונראתה כנבחרת מבטיחה מאוד לעתיד. הבטחה זו מומשה בצורה מסוימת במונדיאל 1998, אז ניצחה ניגריה בשלב הבתים 3-2 את נבחרת ספרד, וגרמה בדיעבד להדחתה, כשאוליסה הבקיע את שער הניצחון לניגריה בבעיטה חזקה מטווח של 25 מטרים. עם זאת, הופעתה של ניגריה בטורניר הסתיימה בטונים צורמים, כאשר הפסידה במשחק האחרון בשלב הבתים 3-1 לנבחרת פרגוואי שהייתה זקוקה לניצחון, במשחק בו נראה שהניגרים, שכבר הבטיחו את המקום הראשון, לא שיחקו היטב. בשמינית הגמר הובסו ניגריה ואוליסה בתוצאה 4-1 על ידי נבחרת דנמרק והודחו מהמונדיאל.
בגמר גביע אפריקה לאומות 2000, הפסידו אוליסה וניגריה לנבחרת קמרון בבעיטות הכרעה, לאחר 2-2 בתום 120 דקות. אוליסה בעט אחרון לניגריה שהייתה בפיגור, והבקיע את הפנדל שלו, שלא הספיק לאחר שריגובר סונג הבקיע את הפנדל המנצח לקמרון. גביע אפריקה לאומות 2002 היה הטורניר הגדול האחרון בו אוליסה השתתף. בטורניר זה הפסידה ניגריה 2-1 לנבחרת סנגל בחצי הגמר, וזכתה במקום השלישי לאחר ניצחון 1-0 על נבחרת מאלי במשחק על המקום השלישי. לאחר טורניר זה, לא שיחק עוד אוליסה בנבחרת ניגריה, וסיים קריירה בינלאומית מפוארת עם 54 הופעות ושני שערים.
ביוגרפיה > קריירת אימון

ביולי 2015 אוליסה החל לאמן את נבחרת ניגריה על אף חוסר ניסיונו היחסי באימון, ועל מנת לפתות אותו לקחת את התפקיד, קיבל אוליסה מהתאחדות הכדורגל הניגרית מכונית ניסאן אלטימה יקרת ערך. אוליסה אימן תקופה קצרה מאוד את נבחרת ניגריה, והיה אחראי לפרישתו של השחקן בעל מספר ההופעות הרב ביותר בנבחרת, וינסנט אניימה. בפברואר 2016 פרש מהתפקיד, מאחר שלטענתו חש חוסר תמיכה.
תארים

עם אייאקס אמסטרדם:
אליפות ליגת העל ההולנדית: 1997/98
הגביע ההולנדי (2): 1997/98, 1998/99
עם בורוסיה דורטמונד:
אליפות הבונדסליגה: 2001/02
עם נבחרת ניגריה:
אליפות אפריקה: 1992
אולימפיאדת אטלנטה (1996): מדליית זהב
מרד המס נגד תגלת פלאסר השלישי

מרד המס נגד תגלת פלאסר השלישי היה מרד של מספר מדינות כנגד האימפריה האשורית החדשה שפרץ בגלל עול המיסים וחוסר העצמאות של המדינות. המרד הוביל את המלך לצאת למסע לדיכויו ולהענשת המדינות המורדות.
האירוע נזכר הן בתנ"ך והן בעדויות הכתבים האשוריים של תגלת פלאסר, דוגמת הכתובת שנמצאה בכלח. בין המדינות המורדות ניתן למנות את ארם דמשק, ממלכת ישראל, ממלכת אדום וממלכת עזה.
רקע

האימפריה האשורית החדשה הייתה בעת ההיא מעצמה חזקה, וכבשה מדינות רבות.
אחרי שכבשה את כל המדינות, מלכי המדינות אולצו להעלות לאשור מס כל שנה, אך לעיתים היו מרידות של קואליציות שלמות כנגד המדיניות הזאת ורצון לצאת מן התלות.
בשנת 733 לפנה"ס קמה קואליציה חדשה – ארם-דמשק, ממלכת ישראל, צור, מצרים העתיקה, עזה, וערבים.
בנוסף לקואליציה, ממלכת ישראל וארם-דמשק יצאו ללחום כנגד ממלכת יהודה בניסיון להחליף את בית דוד ומלכה אחז בבן טבאל. והן כדי להגן על בעלת בריתו – יהודה, שכן אחז הפך עצמו למלך וסאל, והן כדי לדכא את המרד ולהעניש את המדינות המורדות יצא תגלת פלאסר למסע בארץ-ישראל וערב.
הצבא האשורי

בתקופה זו הצבא האשורי היה מורכב משני יסודות עיקריים: חיל רגלים, שהיה החיל הגדול יותר והחיל הרכוב, שהיה קטן יותר במספרו, אך יוקרתי יותר ובעל חשיבות צבאית רבה. החיל הרכוב התחלק לשני חלקים בלתי שווים: החלק הגדול היה חיל המרכבות וחלק הקטן יותר היה חיל הפרשים. בנוסף ליחידות המלכותיות שהיו עיקר הצבא, כלל הצבא גם בעלי יחידות מקרב בעלות בריתה של אשור. בנוסף, היה לאשור חיל הנדסה מפותח שהיה ביכולתו להפעיל מכונות מצור. מכונת המצור הנפוצה בתקופה זו היה איל ניגוח. הוא היה יעיל לא רק נגד שערי העיר, אלא גם נגד חומותיה. חומות העיר היו עשויות פעמים רבות מלבני בוץ ואיל ניגוח חזק יכול היה לפעור בהן פרצות. יחד עם זאת, פעמים רבות לא הסתערו על העיר הבצורה והטילו עליה מצור כטקטיקה הכרעה עיקרית. לצד איילי ניגוח השתמשו האשורים במגדלי מצור. מספר החיילים קשה לקביעה והמקורות העתיקים לא מוסרים פעמים רבות מספרים כלשהם. במקרים שכן נמסרים מספרים הם גבוהים מאוד ולאו דווקא מהימנים. כך או כך הצבא האשורי היה הגדול והחזק ביותר במזרח התיכון בתקופה זו.
חיל הרגלים הורכב מחיילים מסוגים שונים: נושאי חנית שנלחמו במערך צפוף, קשתים, נושאי מגן ועוד. לחיל רגלים היה תפקיד חשוב במערכה: הוא היווה את בסיס המערך הקרבי, שממנו פעלו המרכבות. חיל הרגלים היה יעיל גם בקרקע שלא התאימה ללוחמת מרכבות כמו שטח הררי או מיוער. חיל הרגלים היה זה שהשתתף במצור.
המרכבות היו מכמה סוגים: מרכבות קלות ומהירות שצוותן כלל שני לוחמים: רכב וקשת ומרטתן הייתה המטרת חצים על מערך האויב ומרכבות כבדות שצוותן כלל עד 4 לוחמים שהיו חמושים גם ברומחים ומטרתם הייתה מיטוט המערך היריב. חיל המרכבות שהיה החיל החשוב ובעל העצמה הרבה ביותר בתקופת הברונזה עד פלישת גויי הים (סביב 1200 לפנה"ס), החל לאבד מבכורתו בתקופת הברזל. הצבא האשורי שהיה מהמתקמדים במזרח התיכון הפעיל לצד חיל המרכבות גם חיל פרשים. הפרשים האשורים שימרו במידה רבה את מבנה הלוחמה על גבי המרכבה: הפרשים פעלו בזוגות בדומה לחיילי המרכבות.
המלך היה לא רק ראש המדינה, אלא גם מפקד הצבא העליון. פעמים רבות המלך יצא בעצמו למערכה בראש צבאו. אם המלך לא היה נוכח, הפיקוד נמסר לבנו או למצביא "תרתן" (Turtan - פירוש המילה ראש הצבא) או לרבשקה (דרגה של שר בכיר). הצבא המלכותי חולק ל"כנפות". כך כנף כללה כ-15,000 לוחמים. כל כנפה חולקה בתורה ל"קיסרי", כל אחת בת 50 עד 200 לוחמים.